Screenshot: HRT

NAJNOVIJE istraživanje agencije Promocije Plus, Cro demoskop pokazalo je kako podrška Mostu pada, dok su dvije najveće stranke SDP i HDZ doživjeli porast popularnosti, javlja HRT.



Kada bi se izbori održali danas, Most bi, prema ovom istraživanju, dobio 12.6 posto glasova, dok su prije mjesec dana imali podršku od 15.4 posto.



SDP je prvi po ovoj anketi, te ima 29.6 posto podrške, dok HDZ ima 29.3 posto podrške.



Na ljestvici preferencijskih koalicijskih lista koalicija Hrvatska raste ima podršku od 32.1 posto, dok Domoljubna koalicija ima 31.2 posto podrške. Most nezavisnih lista treći je s 11.7 posto, a slijedi Živi zid s 3.2 posto.



Koalicijcija Milana Bandića ima 2 posto podrške, dok koalicija IDS-PSG-Lista za Rijeku i stranačka lista Oraha bilježe 1.4 posto podrške.

Tekst se nastavlja ispod oglasa





Predsjednica najpopularnija



Najpozitivniji hrvatski političar je predsjednica Kolinda Grabar Kitarović s 22.6 posto, slijedi Zoran Milanović s 10.5 posto, Josip Leko (8.9%), Božo Petrov (6.7%), Boris Lalovac (6.4%), Tomislav Karamarko (3.4%).



Karamarko najnegativniji, a Petrov negativniji od Sanadera



Na pitanje "Koji je političar za Vas osobno najnegativniji danas u zemlji", 31.7 posto ispitanika odgovorilo je Tomislav Karamarko. Slijedi Zoran Milanović (27.8%), a "svi političari" je odgovorilo 11.9 posto ispitanika.



Slijede Božo Petrov (4.8%), Ivo Sanader (4%) i Kolinda Grabar Kitarović koju najnegativnijim smatra 1.5% ispitanika.